Publication: Magyar Közlöny
Issue: MK-2000-48 (Year: 2000, Number: 48)
Era: 1990-2004
Section: „b) a hegyközségi kódszámot tartalmazó okiratot, illetve — a hegyközségekről szóló 1994. évi CII. törvény (a továbbiakban: hegyközségi törvény) hatálya alá nem tartozó
Paragraph Index: 710

4. § Az R. 20/A. §-a helyébe a következő rendelkezés lép: „20/A. § (1) A Jöt. 54/C. §-ában előírt vámhatósági nyilvántartási szám megszerzése iránti kérelmet a vámhatóság által rendszeresített, a 2/A. számú melléklet szerinti adattartalmú formanyomtatványon, a (2)—(4) bekezdés rendelkezéseinek figyelembevételével, a szőlőterület helye szerint illetékes hatósági felügyeletet ellátó vámhivatalhoz kell benyújtani a szőlőterület használati jogának megszerzésétől számított 15 napon belül. Amennyiben a szőlőtermelő szőlőterülete a Jöt. 54/C. § (1) bekezdésében említett területnagyságnál kisebb területekből áll vagy ilye(neke)t is magába foglal, és az(ok) több vámhivatal illetékességi területén található(k), ez utóbbi(ak) esetében a kérelmet ahhoz a hatósági felügyeletet ellátó vámhivatalhoz kell benyújtani, amelynek illetékességi területén a szőlőtermelő legnagyobb szőlőterülete található. Több azonos nagyságú szőlőterület esetén a lakóhelyhez, 2000/48. szám székhelyhez legközelebb eső szőlőterület helye szerint illetékes vámhivatalhoz kell a kérelmet benyújtani.

Source: https://magyarkozlony.hu/hivatalos-lapok/62b1dda887e5b0861be50811bff9813db990d0f5/dokumentumok/54eb465706e22e3fab1b25e2b784cb65d6229de5/letoltes